રંજના : હા, આપે તે વિચારો એવા સચોટ રીતે રજૂ કર્યા કે જેનાથી દીર્ઘકાલીન અસર પેદા થઇ શકી જેના પરિણામો તે સમયે અપ્રગટ હતા પરંતુ લાંબાગાળે એ સામયિકોના વાચકો અને કર્મશીલો પર તેની ઘેરી અસર મૂકી ગયા. સામાન્ય રીતે સામયિક તત્કાલીન બનાવોને આવરી લેતું વિચાર પત્ર હોવાને કારણે પુસ્તકની માફક લાંબા ગાળાની અસર નીપજાવી ન પણ શકે. પરંતુ આપની તો કલમ કાગળને સ્પર્શે ત્યાં વિચારોનું દીર્ઘાયુ નિર્માણ અનાયાસ થઈ જ જાય, આપનું હિંદુ ધર્મનું દર્શન સ્વરાજધર્મમાં પ્રગટ થયેલ ભાગવત્ ગીતા અને હિંદુ ધર્મ વિશેના હપ્તાવાર લખાણોમાં સ્પષ્ટ થાય છે.